b'\n_START_ARTICLE_\nDallas Cowboys\n_START_SECTION_\n1960-tallet\n_START_PARAGRAPH_\nF\xc3\xb8r Dallas Cowboys hadde det ikke v\xc3\xa6rt et NFL-lag s\xc3\xb8r for Washington, D.C. siden Dallas Texans ble nedlagt i 1952. Oljemannen Clint Murchison Jr. hadde pr\xc3\xb8vd \xc3\xa5 f\xc3\xa5 et NFL-lag til Dallas (samme med Lamar Hunt som endte opp med en AFL-franchise), men George Preston Marshall, eieren av Washington Redskins, hadde et monopol p\xc3\xa5 s\xc3\xb8rlige USA._NEWLINE_Murchison hadde pr\xc3\xb8vd \xc3\xa5 kj\xc3\xb8pe opp Redskins fra Marshall i 1958. De tok kom frem til en avtale, men da de skulle finalisere kontrakten endret Marshall vilk\xc3\xa5rene. En sint Murchison bestemte seg for \xc3\xa5 droppe avtalen. Marshall satte seg da mot ethvert fors\xc3\xb8k fra Murchison p\xc3\xa5 \xc3\xa5 f\xc3\xa5 en franchise til Dallas. Siden utvidelser av NFL krevde enstemmig vedtrak fra lageierne kunne Marshall hindre Murchison fra \xc3\xa5 bli med i ligaen._NEWLINE_Marshall kranglet med Redskins sin bandleder Barnee Breeskin. Breeskin hadde skrevet musikken til Redskins sin kampsang \xc2\xabHail to the Redskins\xc2\xbb, og Marshalls kone hadde skrevet teksten. Breeskin eide rettighetene til sangen og var klar over krangelen mellom Murchison og Marshall. Breeskin tok kontakt med Murchison sin advokat og solgte rettighetene til sangen til ham or $2 500 i forkant av en avstemning for \xc3\xa5 legge til et nytt lag i 1959. F\xc3\xb8r lageierne stemte over forslaget avsl\xc3\xb8rte Murchison til marshall at han eide rettighetene til sangen, og at han ikke lenger kunne spille den under kamper. Det hele endte med at Murchison gav rettighetene til Marshall i bytte mot hans stemme, som f\xc3\xb8rte til at forslaget gikk gjennom og at en rivalisering oppstod.\n_START_SECTION_\n1970-tallet\n_START_PARAGRAPH_\nFra 1970 til og med 1979 vant Cowboys 105 seriespillkamper, mer enn noen annen franchise i NFL i samme tidsperiode. Laget n\xc3\xa5dde ogs\xc3\xa5 fem Super Bowls og vant to i samme periode, ved slutten av 1971- og 1977-sesongene.\n_START_SECTION_\n1980-tallet\n_START_PARAGRAPH_\nEtter at Roger Staubach pensjonerte seg i 1980 ble Danny White lagets startende quarterback. Til tross for at de gikk 12-4 i 1980 n\xc3\xa5dde Cowboys sluttspillet som et Wild Card-lag. I f\xc3\xb8rste runde av sluttspillet vant de mot Rams, og i divisjonsrunden slo de Atlanta Falcons 30-27. I NFC Championship-kampen m\xc3\xb8tte de divisjonsrivalene Philadelphia, som hadde vunnet divisjonen. Eagles vant kampen 20-7, som ble deres f\xc3\xb8rste NFC-tittel og tok dem til deres f\xc3\xb8rste Super Bowl._NEWLINE_I 1981 vant Cowboys divisjonstittelen, og gikk inn i sluttspillet som andre seed fra NFC: De slo Tampa Bay i f\xc3\xb8rste runde 38-0, f\xc3\xb8r de tapte mot San Francisco 49ers 28-27 i en kamp som ble avsluttet etter et play som senere ble kjent som "The Catch"._NEWLINE_I 1982 n\xc3\xa5dde Dallas AFC Championship-kampen for tredje \xc3\xa5r p\xc3\xa5 rad, men tapte denne gangen mot Redskins 31-17. Redskins gikk videre til \xc3\xa5 vinne Super Bowl XVII. \xc3\x85ret etter n\xc3\xa5dde Dallas sluttspillet som et Wild Card-lg, men tapte i f\xc3\xb8rste runde mot Rams 24-17. I forkant av 1984-sesongen ble laget kj\xc3\xb8pt opp av H.R. "Bum" Bright. Laget gikk 9-7 og gikk glipp av sluttspillet for f\xc3\xb8rste gang p\xc3\xa5 ti sesonger. Dallas kom tilbake neste \xc3\xa5r da de vant divisjonstittelen med et sammenlagtresultat p\xc3\xa5 10-6, men tapte p\xc3\xa5 hjemmebane i divisjonsrunden mot Rams 20-0._NEWLINE_De kommende \xc3\xa5rene gikk d\xc3\xa5rlig for laget. Dallas gikk 7-9 i 1986, 7-8 i 1987 og 3-13 i 1988. Under den \xc3\xb8konomiske krisen ble Bright sine l\xc3\xa5n og sparepenger tatt over av FSLIC, og 25. februar 1989 tvingte FSLIC Bright til \xc3\xa5 selge laget til Jerry Jones. Jones gav umiddelbart Tom Landry, lagets eneste hovedtrener siden det ble stiftet, sparken, og erstattet han med hovedtrener ved University of Miami Jimmy Johnson, som ogs\xc3\xa5 var Jerry Jones sin lagkamerat ved University of Arkansas. Med f\xc3\xb8rste pick i draftet plukket Cowboys opp quarterback Troy Aikman fra UCLA. Senere samme \xc3\xa5r byttet de running back Herschel Walker til Minnesota Vikings mot fem spillere og \xc3\xa5tte draft picks. Selv om laget avsluttet 1989-sesongen 1-15, deres d\xc3\xa5rligste resultat p\xc3\xa5 nesten 30 \xc3\xa5r, gjorde byttet det mulig for dem \xc3\xa5 plukke opp viktige spillere i draftet og bygge opp laget igjen.\n_START_SECTION_\n1990-tallet\n_START_PARAGRAPH_\nUnder Johnson kom Cowboys seg tilbake til toppen i NFL. Med gode drafts, i begynnelsen av 90-tallet samt unge talenter fra Landry-perioden forbedret de seg til 7-9 i 1990._NEWLINE_I forkant av 1991 ble offensive coordinator Dave Shula erstattet med Norv Turner; Cowboys startet sesongen 6-5 og slo s\xc3\xa5 da ubeseirede Redskins til tross for at Troy Aikman var ute md en skade. Reserven Steve Beuerlein tok over, og Cowboys avsluttet sesongen 11-5. I Wild Card runden av sluttspllet slo de Bears 17-13, og sikret sin f\xc3\xb8rste seier i sluttspillet siden 1982. I divisjonsrunden tapte de 38-6 mot Lions._NEWLINE_I 1992 satte Dallas en ny lagrekord for seiere i seriespill da de avsluttet sesongen 13-3. De begynte sesongen med en seier mot de regjerende mestrene Redskins 23-10, og n\xc3\xa5dde sluttspillet som andre seed fra NFC. I divisjonsrunden m\xc3\xb8tte de divisjonsrivalene Philadelphia Eagles, og gikk videre til NFC Championships med en seier 34-10, deres f\xc3\xb8rste NFC Championships p\xc3\xa5 10 \xc3\xa5r. De m\xc3\xb8tte San Francisco 49ers den 17. januar 1993 p\xc3\xa5 bortebane og vant 30-20, som tok laget til sitt f\xc3\xb8rste Super Bowl siden 1978. Dallas slo Buffalo Bills 52-17 i Super Bowl XXVII. Johnson ble den f\xc3\xb8rste hovedtreneren til \xc3\xa5 vinne et nasjonalt mesterskap i college football og en Super Bowl i profesjonell fotball. De to lagene m\xc3\xb8ttes igjen i Super Bowl XXVIII hvor Dallas vant igjen, 30-13, og ble det f\xc3\xb8rste laget i NFLs historie som vant et Super Bowl etter \xc3\xa5 ha startet sesongen 0-2. Elleve spillere fra Dallas ble utvalgt til Pro Bowl i 1993, som da var en NFL-rekord:  Aikman, safety Thomas Everett, Irvin, Johnston, Maryland, Newton, Norton, Novacek, Smith, Stepnoski, og Williams._NEWLINE_F\xc3\xa5 uker etter Super Bowl XXVIII f\xc3\xb8rte uenigheter mellom Johnson og Jones til at Johnson sa opp som laget hovedtrener. Jones ansatte s\xc3\xa5 tidligere hovedtrener for University of Oklahoma Barry Switzer som erstatningen. Cowboys avsluttet 1994-sesongen 12-4 og slo Green Bay Packers 35-9 i divisjonsrunden. De gikk derimot glipp av Super Bowl etter et tap mot 49ers i NFC Championship 38-28._NEWLINE_F\xc3\xb8r 1995-sesongen plukket Cowboys opp cornerback Deion Sanders. I l\xc3\xb8pet av sesongen satte Emmitt Smith en ny NFL-rekord med 25 rushing touchdowns i \xc3\xa9n sesong. Cowboys n\xc3\xa5dde sluttspillet som f\xc3\xb8rste seed fra NFC etter \xc3\xa5 ha g\xc3\xa5tt 12-4, og slo divisjonsrivalene Eaglers 30-11. I sitt fjerde NFC Championship p\xc3\xa5 rad slo de Green Bay 38-27, og i Super Bowl XXX slo de Pittsburgh teelers 27-12 for sin femte Super Bowl-tittel. Switzer ble den andre i historien til \xc3\xa5 vinne et nasjonalt mesterskap i college football og et Super Bowl._NEWLINE_De f\xc3\xb8lgende sesongene ble verre for Cowboys, da de mistet flere spillere til free agency, alder og skader. Receiver Michael Irvin var suspendert de f\xc3\xb8rste fem kampene av 1996-sesongen etter en arrestasjon relatert til narkotika, og da han kom tilbake l\xc3\xa5 Cowboys 2-3 i sesongen. De vant allikevel divisjonen 10-6 og gikk til sluttspillet som tredje seed fra NFC. I Wild Card-runden slo Dallas Minnesota 40-15, men ble eliminert i divisjonsrunden etter at de tapte 26-17 mot Carolina Panthers. I 1997 avsluttet Cowboys sesongen 6-10 (inkludert seks tap p\xc3\xa5 rad i slutten av sesongen), med problemer av banen og mangel p\xc3\xa5 disiplin som store distraksjoner. I januar 1998 sa Switzer opp som hovedtrener, og tidligere offensive coordinator for Steelers Chan Gailey tok plassen hans. Gailey ledet laget til sluttspillet med et sammenlagtresultat p\xc3\xa5 10-6 i 1998, som var nok for en divisjonstittel, men Cowboys tapte i f\xc3\xb8rste runde mot Arizona Cardinals 20-7. Neste \xc3\xa5r avsluttet Dallas sesongen 8-8 (i l\xc3\xb8pet av sesongen p\xc3\xa5dro Irvin seg en skade p\xc3\xa5 ryggraden som avsluttet karrieren hans i et nederlag mot Philadelphia Eagles), og tapte i f\xc3\xb8rste runde av sluttspillet (denne gangen mot Minnesota Vikings 27-10). Gailey fikk sparken, og ble den f\xc3\xb8rste hovedtreneren for Cowboys som ikke ledet laget til et Super Bowl.\n_START_SECTION_\n2000\xe2\x80\x9309\n_START_PARAGRAPH_\nDefensive coordinator Dave Campo ble forfremmet til hovedtrener for 2000-sesongen. Strating quarterback Deion Sanders ble frigitt etter fem sesonger med laget og gikk til divisjonsrivalene Washington. I sesongens f\xc3\xb8rste kamp ble Cowboys sin startende quarterback Troy Aikman skadet, en hjernerystelse som eventuelt f\xc3\xb8rte til slutten p\xc3\xa5 karrieren hans. Han ble erstattet av Randall Cunningham for resten av sesongen, som ble avsluttet 5-11. F\xc3\xb8r 2001-sesongenble Aikman frigitt fra laget, og Tony Banks, som hadde v\xc3\xa6rt startende quarterback for Baltimore Ravens sesongen f\xc3\xb8r ble plukket opp, men Banks ble frigitt under sesongoppkj\xc3\xb8ringen. Uten en fast quarterback gikk Dallas 5-11 og endte p\xc3\xa5 fjerde plass i divisjonen for andre \xc3\xa5r p\xc3\xa5 rad._NEWLINE_2002-sesongen gikk ikke noe bedre. Under en hjemmekamp 28. oktober 2002 mot Seattle Seahawks satte Emmitt Smith en ny NFL-rekord i rushing yards tidligere holdt av Walter Payton, og seieren over Redskins p\xc3\xa5 Thanksgiving Day var lagets tiende seier p\xc3\xa5 rad mot Washington. Cowboys avsluttet sesongen 5-11, og i uke 17 tapte laget mot Washington 20-14. Det ble Smiths siste kamp med Dallas Cowboys, og Campo fikk sparken like etter sesongslutt._NEWLINE_Jones fikk s\xc3\xa5 den da pensjonerte Bill Parcells til \xc3\xa5 bli lagets nye headcoach. I den f\xc3\xb8rte sesongen under Parcells startet Cowboys sesongen 7-2, og endte sesongen 10-6. De n\xc3\xa5dde sluttpillet som et Wild Cardlag, men tapte i f\xc3\xb8rste runde mot Carolina Panthers 29-10. I 2004 gikk Cowboys 6-10, men n\xc3\xa5dde tredje plass med et sammenlagtresultat p\xc3\xa5 9-7 i 2005. I forknat av sesongen plukket de opp Drew Bledsoe som quarterback._NEWLINE_Cowboys begynte 2006-sesongen 3-2. I en kamp i uke 7 mot Giants ble Beldsoe erstattet med reserven Tony Romo, som var lagets startende quarterback ut sesongen. Dalla endte p\xc3\xa5 andre plass 9-7, og n\xc3\xa5dde slutspillet som femte seed, men tapte borte mot Seahawks. Etter sesongen pensjonerte Parcells seg og ble erstattet av Wade Phillips._NEWLINE_Dallas overrasket i 2007 hvor de vant 12 av sine f\xc3\xb8rste 13 kamper, hvor det eneste tapet kom mot New England Patriots, som gikk ubeseiret gjennom sesongen. Dallas endte opp 13\xe2\x80\x933 og gikk inn i sluttspillet som f\xc3\xb8rste seed fra NFC for f\xc3\xb8rste gang p\xc3\xa5 12 \xc3\xa5r. I f\xc3\xb8rste runde, som var divisjonsrunden, tapte de 21-17 mot New York Giants, som gikk videre til \xc3\xa5 vinne Super Bowl XLII._NEWLINE_2008-sesongen begynte bra, med fire seiere i de fem f\xc3\xb8rste kampene. Etter at quarterback Tony Romo knakk lillefingen i et nederlag etter ekstraomganger mot Arizona Cardinals gikk der derimot nedover. Med reservene Brad Johnson og Brooks Bollinger gikk Dallas 1-2 i de neste tre kampene. Etter at Romo kom tilbake gikk Cowboys 3-0, men med flere skader p\xc3\xa5 spillere som  Kyle Kosier, Felix Jones, safety Roy Williams, punter Mat McBriar, med flere gikk det mot en d\xc3\xa5rlig slutt p\xc3\xa5 sesongen. De tapte 3 av de siste fire kampene i sesongen, og n\xc3\xa5dde ikke sluttspillet._NEWLINE_Den 2. mai 2009 kollapset Cowboys sine treningsfasiliteter under en storm, som endte med tolv skadde spillere og trenere. De mest seri\xc3\xb8se skadene special teams coach Joe DeCamillis, som \xc3\xb8dela ryggen og m\xc3\xa5tte underg\xc3\xa5 operasjoner for \xc3\xa5 stabilisere nakkevirvler, og scouting assistant Rich Behm som ble lam fra livet og ned etter en skade p\xc3\xa5 ryggraden. Cowboys startet sesongen med en seier mot Tampa Bay, men stod 2-2 ved slutten av uke fire. Ved begynnelsen av desember stod Cowboys 8-3, men mistet f\xc3\xb8rsteplass i divisjonen etter tap mot New York Giants og San Diego Chargers. Cowboys avsluttet eventuelt sesongen 11-5, etter \xc3\xa5 ha tatt f\xc3\xb8rsteplass i divisjonen tilbake med seiere mot divisjonsrivalene Washington og Philadelphia. I Wild Card-runden av sluttspillet slo Cowboys Eagles for sin f\xc3\xb8rste seier i sluttspillet siden 1996, men tapte i divisjonsrunden mot Minnesota Vikings\n_START_SECTION_\n2010\xe2\x80\x9313\n_START_PARAGRAPH_\nPhillips fikk sparken som hovedtrener etter at laget startet 2010-sesongen 1-7. Offensive coordinator Jason Garrett tok over som midlertidig hovedtrener, og ledet laget til et sesongresultat p\xc3\xa5 6-10. 2011-sesongen s\xc3\xa5 en liten forbedring til 8-8, hvor de l\xc3\xa5 an til \xc3\xa5 vinne divisjonen frem til de tapte mot Giants i uke 17. Giants tok divisjonstittelen og gikk videre til \xc3\xa5 vinne Super Bowl XLVI. Til tross for at Cowboys slo Giants i den f\xc3\xb8rste kampen av 2012-sesongen, endte Cowboys sesongen 8-8._NEWLINE_Dallas begynte ogs\xc3\xa5 2013-sesongen med en kamp mot Giants, hvor de vant for andre p\xc3\xa5 rad. Dette var den f\xc3\xb8rste gangen siden AT&T Stadium ble \xc3\xa5pnet i 2009 at Cowboys vant mot Giants p\xc3\xa5 hjemmebane. For tredje sesong p\xc3\xa5 rad avsluttet Cowboys sesongen 8-8, men endte denne sesongen p\xc3\xa5 andre plass, hvor de hadde endt p\xc3\xa5 tredjeplass de forrige to sesongene.\n_START_SECTION_\n2014-17\n_START_PARAGRAPH_\nDallas begynte 2014 med en seier mot San Francisco 28-17, og gikk videre til \xc3\xa5 vinne seks kamper p\xc3\xa5 rad. I uke 8 , hvor Redskins vant 20-17 etter ekstraomganger, skadet Romo ryggen sin igjen, og gikk glipp av \xc3\xa9n uke f\xc3\xb8r han kom tilbake i tide til \xc3\xa5 sl\xc3\xa5 Jacksonville Jaguars 31-17 i Wembley Stadium i London. Etter en seier mot Eagles i uke 15 tok Cowboys f\xc3\xb8rsteplass i divisjonen for f\xc3\xb8rste gang i sesongen med et sammenlagtreultat p\xc3\xa5 10-4. De sikret sin f\xc3\xb8rste divisjonstittel siden 2009 da de slo Colts 42-7 mens Eagles tapte mot Redskins samme uke. Dallas avsluttet sesongen 12-4, og 8-0 p\xc3\xa5 bortebane. Cowboys gikk inn i sluttspillet som tredje seed fra NFC, og tok imot Detroit Lions den 4. januar 2015 i Wild Card-runden av sluttspillet. Det ble den f\xc3\xb8rste kampen i Cowboys historie i sluttspillet hvor de l\xc3\xa5 bak med ti eller flere poeng ved pause og vant kampen, 24-20. I divisjonsrunden spilte Cowboy borte mot Packers i Lambeau Field, hvor Packers vant 26-21._NEWLINE_2015 ble et skuffende \xc3\xa5r for Cowboys. Dez Bryant skadets foten i en kamp hvor Dallas vant 27-26 mot New York Giants, og i en bortekamp mot Eagles knakk Romo venstre kragebein og ble erstattet av Brandon Weeden, men Cowboys vant 20-10. Etter \xc3\xa5 ha vunnet de to f\xc3\xb8rste kampene i sesongen tapte Dallas syv p\xc3\xa5 rad, og avsluttet eventuelt sesongen 4-12, p\xc3\xa5 sisteplass i divisjonen._NEWLINE_Tony Romo p\xc3\xa5dro seg nok en skade i sesongoppkj\xc3\xb8ringen for 2016, og ble satt p\xc3\xa5 sidelinjen i 6-8 uker. Nykommeren Dak Prescott tok over som lagets startende quarterback. Dallas tapte 20-19 mot New York Giants, men vant s\xc3\xa5 de neste elleve kampene. Etter spekulasjoner om lagets quarterback annonserte Romo at Prescott hadde vist at han var god nok til \xc3\xa5 ta over som Cowboys sin startende quarterback. I sin niende seier p\xc3\xa5 rad (mot Baltimore Ravens slo Cowboys sin gamle rekord p\xc3\xa5 8 seiere p\xc3\xa5 rad fra 1977, og nykommer running back Ezekiel Elliott slo Tony Dorsetts rekord for rushing yards i \xc3\xa9n sesong av en nykommer med Cowboys. Prescott tangerte ogs\xc3\xa5 NFLs nykommerrekord ved \xc3\xa5 kaste flere touchdowns i fem kamper p\xc3\xa5 rad. Dallas avsluttet sesongen 13-3, og tangerte sin egen rekord for beste sesongresultat. I divisjonsrunden av sluttspillet tapte Cowboys mot Packers etter et field goal i kampens siste sekunder._NEWLINE_Dak Prescott ble utpekt til NFL Rookie of the Year den 4. februar 2017, og Ezekiel Elliott ledet ligaen i rushing yards. Begge to ble utvalgt til Pro Bowl i 2017, den f\xc3\xb8rste gangen Cowboys har sendt to erskinger til Pro Bowl._NEWLINE_2017 var den f\xc3\xb8rste sesongen siden 2002 uten Tony Romo, som pensjonerte seg 4. april etter 14 sesonger med Cowboys. Ezekiel Elliott ble ogs\xc3\xa5 suspendert i seks kamper, som egentlig skulle gjelde fra begynnelsen av \xc3\xa5ret, men ble flyttet til november. Cowboys avsluttet sesongen 9-7 og n\xc3\xa5dde ikke sluttspillet. Etter sesongen ble Dez Bryant frigitt etter \xc3\xa5tte sesonger med laget, og tight end Jason Witten, som holder flere lagrekorder, pensjonerte seg etter 15 sesonger. Sesongen var temaet for tredje sesong av Amazons dokumentarserie All or Nothing, produsert av NFL Films.\n_START_SECTION_\nLogo\n_START_PARAGRAPH_\nDallas Cowboys sin bl\xc3\xa5 stjerne, som representerer Rexas som "The Lone Star State", er en av de mest kjente logoene i profesjonell sport. Den bl\xc3\xa5 stjernen var originalt en solid form frem til en hvit linje og en bl\xc3\xa5 kant ble lagt til 1964. Logoen har siden forblitt uendret. Logoen brukes ogs\xc3\xa5 av eieren Jerry Jones sitt AFL-lag Dallas Desperados, som har en veldig lik logo.\n_START_SECTION_\nUniformer\n_START_PARAGRAPH_\nDallas Cowboys sine hvite hjemmetr\xc3\xb8yer har kongebl\xc3\xa5 (PMS 287 C) sokker, nummer, bokstaver, og to striper p\xc3\xa5 ermene med sort ytterlinje. Hjemmebuksene har en metallisk s\xc3\xb8lv-gr\xc3\xb8nn farge (PMS 8280 C). De marinebl\xc3\xa5 (PMS 289 C) bortetr\xc3\xb8yene (kalt "Stars and Stripes"-tr\xc3\xb8yene) har hvite bokstaver og numre med smale marinebl\xc3\xa5 striper. Ermene har en hvit/gr\xc3\xa5/hvit stripe, som ogs\xc3\xa5 er fargen p\xc3\xa5 kragen, og lagets logo er plassert opp\xc3\xa5 stripene. Et "Cowboys"-emblem er plasert p\xc3\xa5 brystet like under NFL-skjoldet. Bortebuksene er en perleaktig metallisk-s\xc3\xb8lv farge (PMS 8180 C). Laget bruker en serifskrift p\xc3\xa5 navnene p\xc3\xa5 skjortene._NEWLINE_Hjelmene er i s\xc3\xb8lv med et skimt av bl\xc3\xa5 kjent som "Metallic Silver Blue" (PMS 8240 C) og har en bl\xc3\xa5/hvit/bl\xc3\xa5 vertikal stripe over midten. Cowboys har ogs\xc3\xa5 inkludert en bl\xc3\xa5 stripe med Dymoteip med spillerens navn p\xc3\xa5, som er p\xc3\xa5 den hvite delen av stripen p\xc3\xa5 baksiden av hjelmen.\n_START_SECTION_\nHistorikk for hjemme/bortetr\xc3\xb8yer\n_START_PARAGRAPH_\nI 1964 startet Tex Schramm tradisjonen med \xc3\xa5 brukte hvite tr\xc3\xb8yer p\xc3\xa5 hjemmebane, som gikk mot den uoffisielle regelen om at lag burde bruke fargede uniformer p\xc3\xa5 hjemmebane. Schramm gjorde det fordi han ville at tilskuerne skulle f\xc3\xa5 se variasjoner i motstandernes farger i hjemmekamper. Siden da har flere andre lag ogs\xc3\xa5 begynte \xc3\xa5 bruke hvite uniformer p\xc3\xa5 hjemmebane, inkludert Miami Dolphins. If\xc3\xb8lge Mike McCord, Cowboys sin equipment director, var en av grunnene til at Cowboys begynte \xc3\xa5 bruke hvitt hjemme de h\xc3\xb8ye temperaturene i Texas Stadium_NEWLINE_Gjennom \xc3\xa5rene har Cowboys sine bl\xc3\xa5 tr\xc3\xb8yer blitt sett p\xc3\xa5 som ulykke da det virket som om laget tapte n\xc3\xa5r de brukte dem, som da laget tapte Super Bowl V. Det stammer trolig tilbake til divisjonssluttspillet i 1968, da Cowboys i bl\xc3\xa5 uniformer tapte mot Cleveland Browns i Don Merediths siste kamp med Cowboys. Dallas sin ene seier i et conference-mesterskap eller Super Bowl i bl\xc3\xa5 tr\xc3\xb8yer var i NFC Championship 1978 mot Los Angeles Rams._NEWLINE_Siden sammensl\xc3\xa5ingen av AFL og NFL i 1970 har ligaens regler endret seg s\xc3\xa5 hjemmelaget under Super Bowl f\xc3\xa5r velge tr\xc3\xb8yer. Dallas bruker vanligvis sine bl\xc3\xa5 skjorter n\xc3\xa5r de spiller borte mot Washington, Philadelphia, Miami eller andre lag som bruker hvitt i f\xc3\xb8rste halvdel av sesongen p\xc3\xa5 grunn av h\xc3\xb8ye temperaturer. Av og til bruker motstandere hvite tr\xc3\xb8yer for \xc3\xa5 tvinge Cowboys til \xc3\xa5 bruke sine bl\xc3\xa5 uniformer, som da Philadelphia Eagles spilte hjemme mto Cowboys i NFC Championship 1980, samt da de to m\xc3\xb8ttes 4. november 2007._NEWLINE_Selv om Dallas har gjort flere endringer med de bl\xc3\xa5 tr\xc3\xb8yene over \xc3\xa5rene har Schramm sagt at han ikke tror de bringer ulykke. Siden ligaen lot lag bruke alternative uniformer har Cowboys sine alternative uniformer stort sett v\xc3\xa6rt bl\xc3\xa5 versjoner av tidligere tr\xc3\xb8yer, og de har for det meste v\xc3\xa6rt vellykkede n\xc3\xa5r de har brukt dem. Da NFL endret regler for hjelmer i 2013 bestemte laget seg for \xc3\xa5 bruke de vanlige bl\xc3\xa5 tr\xc3\xb8yene i Thanksgiving-kamper, noe de ikke hadde gjort siden Schramm begynte tradisjonen med \xc3\xa5 bruke hvite uniformer p\xc3\xa5 hjemmebane.\n_START_SECTION_\nThanksgiving Day-uniformer\n_START_PARAGRAPH_\nSiden Cowboys tradisjonelt spiller hjemme for Thanksgiving Day-kamper har de brukt alternative treningsuniformer for de kampene i nyere \xc3\xa5r. Gjennom 2000-sesongen fortsatte Cowboys \xc3\xa5 bruke hvitt p\xc3\xa5 hjemmebane. I 2001 brukte de bl\xc3\xa5tt p\xc3\xa5 hjemmebane for f\xc3\xb8rste gang p\xc3\xa5 lenge med et eldre design av den bl\xc3\xa5 tr\xc3\xb8yen. Dallas tapte kampen, men gjorde det samme for Thanksgiving neste \xc3\xa5r og vant._NEWLINE_Cowboys fortsatte \xc3\xa5 bruke bl\xc3\xa5tt hjemme p\xc3\xa5 Thanksgiving fra 2003-06, men med en alternativ tr\xc3\xb8ye inspirert av eldre versjoner av uniformen. I 2007 og 2008 brukte Cowboys hvitt p\xc3\xa5 hjemmebane under Thanksgiving-kampene. Fra 2009-17 gikk Cowboys tilbake til \xc3\xa5 kun bruke bl\xc3\xa5tt p\xc3\xa5 hjemmebane under Thanksgiving-kampene. Fra 2009-12 brukte laget eldre versjoner av uniformene, og har siden 2013 brukt et moderne design. Cowboys brukte hvite tr\xc3\xb8yer for Thanksgiving i 2018._NEWLINE_I 2015-sesongen brukte Cowboys sin Color Rush-variant av "Double Star"-uniformen fra 1990-tallet i en Thanksgiving-kamp mot Carolina Panthers.\n_START_SECTION_\nCotton Bowl\n_START_PARAGRAPH_\nCotton Bowl er et stadion som \xc3\xa5pnet i 1932 og ble kjent som "The House That Doak Built" p\xc3\xa5 grunn av de h\xc3\xb8ye tilskuertallene running back Doak Walker tiltrakk i sin college-karriere p\xc3\xa5 slutten av 40-tallet. Stadionet het originalt Fair Park Bowl og ligger i Fair Park. Under konserter og andre arrangementer som bruker en scene blir banen brukt til ekstra tilskuerplasser. Cotton Bowl var lenge banen for den \xc3\xa5rlige Cotton Bowl Classic-kampen i college football, som gav navnet til stadionet. (Fra januar 2010 ble kampen spilt i Cowboys Stadium i Arlington). Dallas Cowboys spilte i Cotton Bowl i 11 \xc3\xa5r, fra laget ble stiftet i 1960 til de flyttet i 1971 til Texas Stadium. Det er det eneste stadionet Cowboys har spilt i som ligger innenfor bygrensen i Dallas. Cowboys spilte hjemme mot Green Bay Packers i NFL Championship 1966 i Cotton Bowl.\n_START_SECTION_\nTexas Stadium\n_START_PARAGRAPH_\nCowboys har spilt mesteparten av franchisens historie i Texas Stadium. Stadionet ligger like utenfor Dallas i Irving, og \xc3\xa5pnet 24. oktober 1971 med en kapasitet p\xc3\xa5 65 675 og en prislapp p\xc3\xa5 $35 millioner. Stadionet var kjent for \xc3\xa5 ha en kuppel med en \xc3\xa5pning i midten. Malingen p\xc3\xa5 taket ble s\xc3\xa5 slitt ved begynenlsen av 2000-tallet at det m\xc3\xa5tte males om someren 2006. Det var f\xc3\xb8rste gang taket hadde blitt malt siden stadionet \xc3\xa5pnet. Taket var strukturelt uavhengig fra stadionet det dekket. Cowboys tapte sin siste kamp i Texas Stadium mot Baltimore Ravens 33-24 den 20. desember 2008. Etter at Cowboys Stadium ble \xc3\xa5pnet i 2009 ble Texas Stadium overf\xc3\xb8rt til byen Irving._NEWLINE_I 2009 flyttet Cowboys til Cowboys Stadium, som offisielt \xc3\xa5pnet 27. mar 2009 i Arlington. Texas Stadium ble revet 11. april 2010.\n_START_SECTION_\nAT&T Stadium\n_START_PARAGRAPH_\nAT&T Stadium, tidligere Cowboys Stadium, er en innend\xc3\xb8rs stadion med et tak som kan trekkes tilbake i Arlington. Etter at forhandlinger om \xc3\xa5 bygge et nytt stadion over Cotton Bowl falt sammen bestemte Jerry Jones, sammen med byen Arlington, \xc3\xa5 betale stadionet som kostet $1,3 milliarder. Stadionet ligger i Tarrant County, og er f\xc3\xb8rste gang Cowboys har en hjemmebane utenfor Dallas County. Stadionet var ferdig 29. mai 2009 med en kapasitet p\xc3\xa5 80 000, som kan utvides til 100 000. AT&T Stadium er det st\xc3\xb8rste stadionet med en kuppel i verden._NEWLINE_Et h\xc3\xb8ydepunkt med AT&T Stadium er den massive high-definition television-skjermen som henger midt over banen. P\xc3\xa5 160 ganger 72 fot (49 \xc3\x97\xc2\xa022\xc2\xa0m), 11\xc2\xa0520 kvadratfots (1\xc2\xa0070\xc2\xa0m\xc2\xb2) er den st\xc3\xb8rre en skjermen i Kauffman Stadium i Kansas City, og er dermed verdens st\xc3\xb8rste._NEWLINE_Under debuten i sesongoppkj\xc3\xb8ring i Cowboys Stadium traff en punt fra Tennessee Titans kicker A. J. Trapasso skjermen over banen. Punten falt ned igjen og var aktiv frem til Titans sin hovedtrener Jeff Fisher informerte domerne om at ballen hadde truffet skjermen. Mange mente at Trapasso pr\xc3\xb8vde \xc3\xa5 treffe skjerme, basert p\xc3\xa5 vinkelen av sparket. Skjermen er innenfor NFLs regler, og henger omtrent fem fot over minimumsh\xc3\xb8yden. Ingen andre punts traff skjermen gjennom seriespillet i 2009. Den 22. august, dagen etter AJ Trapasso traff skjermen, ble skjermen l\xc3\xb8ftet ti ekstra fot etter at Jerry Jones inviterte profesjonelle fotballspillere for \xc3\xa5 se om de klarte \xc3\xa5 treffe skjermen, noe de gjorde konsistent._NEWLINE_Den f\xc3\xb8rste hjemmekampen i seriespill ble spilt mot New York Giants. Med et tilskuertall p\xc3\xa5 105 121 satte kampen en ny ligarekord. Den tradisjonelle bl\xc3\xa5 stjernen p\xc3\xa5 50-yard linjen ble avduket i kampen; Cowboys tapte derimot i kampens siste sekunder 33-31._NEWLINE_Cowboys fikk sin f\xc3\xb8rste seier i seriespill i det nye stadionet 28. september 2008, da de slo Carolina Panthers 21-7 foran 90 588 tilskuere. Kampen var Cowboys sin 42. seier p\xc3\xa5 ESPNs Monday Night Football._NEWLINE_Den 25. juli 2013 annonserte Cowboys at AT&T hadde tatt over navnerettighetene for stadionet.\n_START_SECTION_\nRivaler\n_START_PARAGRAPH_\nNFC East, som best\xc3\xa5r av Cowboys, Philadelphia Eagles, Washington Redskins og New York Giants har ikke g\xc3\xa5tt gjennom store endringer siden sammensl\xc3\xa5ingen av AFL og NFL (den eneste store endringen var da Cardinal flyttet fra St. Louis til Arizona og deretter ble flyttet til NFC West da NFL omorganiserte i 2002). Tre av de fire lagene har v\xc3\xa6rt divisjonsrivaler siden Cowboys ble med i NFL, som gj\xc3\xb8r at Cowboys har noen av de hardeste og eldste rivaliseringene i sporten.\n_START_SECTION_\nWashington Redskins\n_START_PARAGRAPH_\nIf\xc3\xb8lge Sports Illustrated er rivaliseringen mellom Redskins og Dallas Cowboys det beste i NFL noensinne, og et av de beste innen sport. Rivaliseringen kan spores til f\xc3\xb8r Cowboys ble stiftet, til uenigheter mellom eieren av Redskins George Preston Marshall og stifteren av Clint Murchison, Jr. over stifetlsen av et nytt fotballag i s\xc3\xb8rlige USA p\xc3\xa5 grunn av Marshalls TV-monopol i regionen. P\xc3\xa5 banen stammer rivaliseringen tilbake til 1960 da de to f\xc3\xb8rst m\xc3\xb8ttes, som resulterte i en 26-14 seier for Washington. Siden da har de m\xc3\xb8ttes 116 ganger i seriespill og to ganger i NFC Championship. Dallas leder sammenlagt 70-42-2 i seriespill, mens Redskins leder i sluttspillet 2-0. Cowboys leder 14-7 over Redskins i FedEx Field. Noen minneverdige \xc3\xb8yeblikk inkluderer da Washington slo Dallas i NFC Championship 1982, og da Dalla slo Redskins i 1989 for sin eneste seier den sesongen. Den siste kampen hvor Tom Landry var Cowboys sin hovedtrener var en seier mot Washington 11. desember 1988. P\xc3\xa5 2010-tallet har Redskins ikke v\xc3\xa6rt en konkurrent for divisjonstittelen, og rivaliseringen har roet seg noe, til tross for en overraskende seier mot Dallas i 2014.\n_START_SECTION_\nPhiladelphia Eagles\n_START_PARAGRAPH_\nKonkurransen mot Philadelphia har v\xc3\xa6rt ekstra intens siden 70-tallet, da Eagles igjen ble et kompetitivt lag. I januar 1981 m\xc3\xb8ttes de to i NFC Championship hvor Philadelphia vant 20-7. En serie andre faktorer f\xc3\xb8rte til en mer intens feide p\xc3\xa5 80- og 90-tallet, inkludert provoserende handlinger fra Philadelphias tilhengere og hovedtrener Buddy Ryan. Blant disse var "Bounty Bow i 1989 hvor Ryan skal ha plassert en slags skuddpremie p\xc3\xa5 Dallas sin kicker Luis Zendejas, og tilhengerne i Veterans Stadium kastet sn\xc3\xb8baller og s\xc3\xb8ppel p\xc3\xa5 Cowboys-spillerne. I en kamp i 1999 heiet Eagles sine tilhengere da Michael Irvan l\xc3\xa5 ubevegelig p\xc3\xa5 bane, muligens lam. I 2008 ble rivaliseringen mer intens da de to m\xc3\xb8ttes i sesongens siste kamp, som ville avgj\xc3\xb8re hvilket av lagene som n\xc3\xa5dde sluttspillet. Eagles vant 44-6. Sesongen etter fikk Cowboys hevn ved \xc3\xa5 sl\xc3\xa5 Eagles tre ganger: to ganger i seriespill for \xc3\xa5 sikre divisjonstittelen og igjen i Wild Card-kampen av sluttspillet, for en total poengsum p\xc3\xa5 78-30, inkludert 24-0 i uke 7. Dette var f\xc3\xb8rte gang Cowboys slo et lag tre ganger i en sesong, og den lengste seierrekken mot Eagles siden 1992-95 da Dallas vnt syv ganger p\xc3\xa5 rad mot Philadelphia. I 2013-sesongen vant Dallas i den f\xc3\xb8rste kampen 17-3 i Lincoln Financial Field. De m\xc3\xb8ttes igjen i uke 17 i AT&T Stadium for \xc3\xa5 avgj\xc3\xb8re hvem som vant divisjonstittelen, hvor Eagles vant. I 2014 vant begge lagene i bortekamper, Eagles vant 33-10 p\xc3\xa5 Thanksgiving Day i Dallas, og Dallas vant 38-27 i Philadelphia. Den siste kampen sikret en plass i sluttspillet for Dallas og ledet til at Eagles ikke n\xc3\xa5dde sluttspillet. Dallas leder sammenlagt 63-50 i seriespill.\n_START_SECTION_\nNew York Giants\n_START_PARAGRAPH_\nDen f\xc3\xb8rste kampen mellom Giants og Cowboys endte 31-31 den 4. desember 1960. Dallas sikret sin f\xc3\xb8rste seier 29. oktober 1961, og New York fikk sin f\xc3\xb8rste den 11. november 1962. Merkbare kamper inkluderer da Giants slo Dallas i sluttspillet i 2007 p\xc3\xa5 vei til Super Bowl XLII og da de vant i sesong\xc3\xa5pningen i Cowboys Stadium i 2009. Dallas leder sammenlagt 65-46-2.\n_START_SECTION_\nPittsburgh Steelers\n_START_PARAGRAPH_\nCowboys m\xc3\xb8tte Steelers for f\xc3\xb8rste gang i 1960 (Steelers vant 35-28), og Cowboys fikk sin f\xc3\xb8rste seier i seriespillet i 1961. De to m\xc3\xb8tte senere i tre Super Bowls, som er det h\xc3\xb8yeste antallet for en duo i NFL. Steelers vant Super Bowl X og Super Bowl XIII; begge kampene ble avgjort i de siste sekundene. Cowboys vant Super Bowl XXX i januar 1996. P\xc3\xa5 70-tallet ble rivaliseringen holdt i live p\xc3\xa5 grunn av kontrastene mellom lagene: Cowboys var et mer "flashy" lag med Roger Staubachs angrep fokusert p\xc3\xa5 pasninger, og Doomsday Defense; mens Steelers var et mer "bl\xc3\xa5snipplag", med et sterk running game og sitt Steel Curtain-forsvar, en kontrast som fremdeles eksisterer i dag. Begge lagene har ogs\xc3\xa5 tilhengerskarer som er st\xc3\xb8rre enn de fleste andre lagene i NFL, og begge kommer fra omr\xc3\xa5der med stor interesse for amerikansk fotball p\xc3\xa5 alle niv\xc3\xa5er. Dallas leder samenlagt 17-15, inkludert m\xc3\xb8ter i sluttspillet.\n_START_SECTION_\nSan Francisco 49ers\n_START_PARAGRAPH_\nDen bitre rivaliseringen mellom Cowboys og San Francisco 49ers stammer tilbake til 70-tallet. NFL Top 10 rangerte det som det tiende beste i NFLs historie. San Francisco har spilt m\xc3\xb8tt Dallas syv ganger i sluttspillet. Cowboys slo 49ers i NFL Championship i 1970 og \'71, og igjen i divisjonsrunden i 1972. I NFC Championship i 1981 vant 49ers etter en pasning fra Joe Montana til Dwight Clark i kampens siste minutt (siden kjent som The Catch), i en av de mest kjente kampene i NFLs historie. Rivaliseringen ble mer intens mellom 1992 og 1994, da de to m\xc3\xb8ttes tre ganger i NFC Championship. Dallas vant de to f\xc3\xb8rste gangene, men San Francisco vant den tredje. I hver av kampene gikk vinneren videre til \xc3\xa5 vinne Super Bowl. B\xc3\xa5de Cowboys og 49ers har tredje flest Super Bowl-titler, etter Pittsburgh Steelers og New England Patriots med seks hver. Rivaliseringen representere ogs\xc3\xa5 de kulturelle forskjellene mellom California og Texas. Cowboys leder sammenlagt 18-17-1.\n_START_SECTION_\nGreen Bay Packers\n_START_PARAGRAPH_\nRivaliseringen mellom Cowboys og Packers er en av de mest kjente intra-conference rivaliseringene i NFL. De to lagene m\xc3\xb8ttes hvert tredje \xc3\xa5r, eller dersom de avslutter p\xc3\xa5 samme plass i divisjonen kan de m\xc3\xb8tes i sluttspillet. Rivaliseringen har produsert merkbare sluttspillkamper. Packers leder sammenlagt 15-13 i seriespill, og de to ligger uavgjort i sluttspillet 4-4.\n_START_SECTION_\nRing of Honor\n_START_PARAGRAPH_\nI motsetning til mange andre lag i NFL pensjonerer ikke Cowboy numre. Istedenfor har de en Ring of Honor som omringer banen. Den ble f\xc3\xb8rst opprettet da laget var i Texas Stadium, men vises n\xc3\xa5 i AT&T Stadium i Arlington. Bob Lilly var den f\xc3\xb8rste som ble hedret i 1975, og i 2005 var 17 navn inkludert, hvor alle var tidligere spillere utenom en hovedtrener og en general manager/president. Selv om laget ikke offisielt pensjonerer numre er noen "uoffisielt inaktive". Per 2019 har f\xc3\xb8lgene numre ikke blitt tatt i bruk: Troy Aikmans nr. 8, Tony Romos nr. 9, Roger Staubachs nr. 12, Bob Hayes og Emmitt Smiths nr. 22, Bob Lillys nr. 74, og nr. 88, brukt av Drew Pearson, Michael Irvin, og Dez Bryant._NEWLINE_Ringen har tiltrukket seg kontroverser over \xc3\xa5rene. Tex Schramm var den som avgjorde hvem som ble plukket opp, og mange tidligere spillere og tilhengere mente at han nektet \xc3\xa5 innlemme linebacker Lee Roy Jordan etter uenigheter om kontraktforhold. Da Jerry Jones kj\xc3\xb8pte opp laget ble Jordan umiddelbart inkludert i \xc3\xa6resringen._NEWLINE_Jones skapte ogs\xc3\xa5 kontrovers rundt hans h\xc3\xa5ndteringer av \xc3\xa6resringen. I fire \xc3\xa5r klarte han ikke overtale Tom Landry om \xc3\xa5 akseptere innlemmingen, mens han nektet \xc3\xa5 innlemme Tex Schramm (selv etter at Schramm ble innlemmet i Pro Football Hall of Fame). I 1993, delvis takket v\xc3\xa6re Roger Staubach som mellommann, aksepterte Landry invitasjonen og hadde en seremoni under \xc3\xa5rets kamp mellom Cowboys og Giants (Landry hadde b\xc3\xa5de spilt og v\xc3\xa6rt hovedtrener for Giants). I 2003 gikk Jones med p\xc3\xa5 \xc3\xa5 innlemme Tex Schramm. De to holdt en felles pressekonferanse i Texas Stadium for \xc3\xa5 annonsere inklusjonen. Schramm levde uheldigvis ikke lenge nok til \xc3\xa5 delta p\xc3\xa5 sin egen seremoni under en kamp mellom Cowboys og Eagles den h\xc3\xb8sten._NEWLINE_Noen nyligere innlemmelser inkluderer Troy Aikman, Emmitt Smith og Michael Irvin, sammen kjent som "The Triplets". Cowboys ventet til Smith hadde pensjonert seg f\xc3\xb8r de innlemmet Aikman og Irvin s\xc3\xa5 de tre kunne feires sammen, under en seremoni under halftime i en Monday Night Football-kamp mot erkerivalene Washington Redskins den 19. september 2005._NEWLINE_De 5 siste innlemmelsene er defensive end Charles Haley, offensive lineman Larry Allen og wide receiver Drew Pearson, som ble innlemmet under halftime i en kamp mot Seattle Seahawks den 6. november 2011, safety Darren Woodson som ble innlemmet 1. november 2015, og leder Gil Brandt som ble innlemmet 29. november 2018.\n_START_SECTION_\nRadio and television\n_START_PARAGRAPH_\nPer 2010, er Cowboys sin hovedstasjon p\xc3\xa5 radio KRLD-FM. Brad Sham er lagets hovedkommentator, og jobber med tidligere quarterback for Cowboys Babe Laufenberg, som returnerte i 2007 etter ett \xc3\xa5rs pause for \xc3\xa5 erstatte tidligere safety Charlie Waters. Cowboys, som holder rettighetene til alle kommentatorene, og valgte \xc3\xa5 ikke fornye Laufenbergs kontrakt i 2006. Laufenberg fortsatte \xc3\xa5 jobbe som analytiker p\xc3\xa5 "Blue Star Network", som sender Cowboys sine sesongoppkj\xc3\xb8ringskamper som ikke sendes p\xc3\xa5 riksdekkende kanaler. Hovedstasjonen p\xc3\xa5 TV er KTVT som eies av CBS, i Dallas. Tidligere stasjoner inkluderer KVIL-FM, KRLD, og KLUV-FM. Kristi Scales er sidelinjereporter for radiosendinger._NEWLINE_Da han var lagets hovedtrener hadde Tom Landry et eget program sammen med Frank Glieber og senere Brad ham. Landrys program var kjent for hans analyser av kamper samt prediksjonene for ukens kamper i slutten av hver sending. Glieber er en av de originale stemmene p\xc3\xa5 Cowboys Radio Network, sammen med Bill Mercer, kjent for \xc3\xa5 ha kommentert Ice Bowl i 1967 og Super Bowl V og VI. Mercer er kanskje best kjent som kommentator for World Class Championship Wrestling p\xc3\xa5 80-tallet. Da Mercer sluttet tok Verne Lundquist over og ble hovedkommentator innen 1977, en stilling han holdt i \xc3\xa5tte \xc3\xa5r f\xc3\xb8r Brad Sham tok over etter \xc3\xa5 ha v\xc3\xa6rt ekspertanalytiker siden 1977._NEWLINE_Dale Hansen fra WFAA-TV var ekspertanalyst sammen med Brad Sham som hovedkommentator fra 1985-96. Dave Garrett var hovedkommentator fra 1995-97 da Brad Sham sluttet og gikk til Texas Rangers sitt radionettverk og Sunday Night Football p\xc3\xa5 Westwood One._NEWLINE_Med et \xc3\xb8nske om \xc3\xa5 utvide radiodekning nasjonalt inngikk Cowboys et fem\xc3\xa5rig partnerskap med Compass Media Networks den 2. februar 2011. Resultatet var America\'s Team Radio Network, som supplerer franchisens regionale nettverk. Fra 2011-sesongen har Kevin Burkhardt og Danny White tatt over sendinger, med Jerry Recco som studiovert.\n_START_SECTION_\nKampsang\n_START_PARAGRAPH_\nDallas Cowboys sin kampsang \xc2\xabCowboys Stampede March\xc2\xbb av Tom Merriman Big Band var lagets offisielle kampsang, og ble brukt i Texas Stadium fra 1961 til midten av 90-tallet._NEWLINE_Cowboys spiller n\xc3\xa5 We Dem Boyz av Wiz Khalifa for forsvaret sitt, p\xc3\xa5grunn av ordtaket "How Bout Dem Cowboys." For hver touchdown under hjemmekamper spilles \xc2\xabCowboys and Cut Cigars\xc2\xbb av The Burning of Rome etter et toghorn.'